
Parlamentul României

Camera Deputaţilor

Comisia pentru muncă şi protecţie socială
	Bucureşti,
	11 mai 2026

	Nr.
	7c-9/423


AVIZ

asupra propunerii legislative pentru modificarea şi completarea Ordonanţei de Urgenţă nr.155/2024 privind instituirea unui cadru pentru securitatea cibernetică a reţelelor şi sistemelor informatice din spaţiul cibernetic naţional civil, aprobată cu modificări şi completări prin Legea nr.124/2025, precum şi pentru completarea Legii nr.286/2009 privind Codul Penal
În temeiul art.95 din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială a fost sesizată cu dezbaterea şi avizarea propunerii legislative pentru modificarea şi completarea Ordonanţei de Urgenţă nr.155/2024 privind instituirea unui cadru pentru securitatea cibernetică a reţelelor şi sistemelor informatice din spaţiul cibernetic naţional civil, aprobată cu modificări şi completări prin Legea nr.124/2025, precum şi pentru completarea Legii nr.286/2009 privind Codul Penal, trimisă cu adresa nr. Plx 350/2026 din 29 aprilie 2026.
Membrii Comisiei au examinat propunerea legislativă mai sus menţionată şi documentele conexe în şedinţa din 4 mai 2026.
În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a propunerii legislative.

